Jamie Oliver: Szeretném,
ha segítenék egy erős, fenntartható mozgalom munkáját,
melynek célja, hogy minden gyerek ismerje
az élelmiszereket.
(Zene)
Ösztönözzük a családokat, hogy ismét főzzenek,
és adjunk erőt az embereknek
az elhízás elleni küzdelemhez.
Azért jöttem, hogy elindítsak egy élelmiszer-forradalmat,
amiben mélyen hiszek.
(Taps)
[Egy nagyszerű történet – a TED közreműködésével]
Narrátor: Volt egy nagy ötletük, hogy megváltoztassák a világot.
De egyedül nem tudták megtenni.
(Hangok átfedésben) A kívánságom... a kívánságom... a kívánságom...
És most hadd mondjam el a kívánságom.
[Fáklyavivők]
[Ötletek akcióban]
(Szeletelés hangja)
(Zene)
JO: Ételt készíteni egyszerű. Csak alapanyagok kellenek hozzá.
De egyben ez a legfélelmetesebb gyilkos is bolygónkon.
Minden gyermek joga, hogy ismerje az élelmiszereket:
honnan származnak, hogyan hatnak a testükre.
Az iskolákban kellene megtanulni ezt,
mert az iskolák állnak az elhízás elleni küzdelem élvonalában.
[London, Anglia]
[Charlton Manor Általános Iskola]
Charlton Manorban egy kiváló iskolaigazgató
magasabb szintre emelte mindezt.
[Timothy Baker iskolaigazgató]
Timothy Baker: A múltban
a gyerekek nem megfelelő ételt fogyasztottak.
Engem Jamie inspirált, hogy az iskolában elmondjam,
gyermekeinket rosszul tápláljuk.
És arra gondoltam, az órarendünk már így is szoros –
annyi óra van az alaptantervben.
Hogyan vezethetnénk be újabb tárgyat?
Ezért megnéztük az angolt, a matematikát,
a természettudományt, történelemet, földrajzot,
és láttuk, hogyan építhetnénk be ezekbe táplálkozást.
(Gyereknevetés)
Elizabeth: Mindenki nagyon várja a főzős órákat.
Férfitanár: Ma egy kis környezetismeret lesz a konyhában.
Tanárnő: Összekapcsoljuk az indiai ünnepről, a díváliról szóló órát
azzal, amit az alakzatokról és a szimmetriáról szeretnék elmondani.
Férfitanár: Ez fizikai vagy egy kémiai változás?
Gyerekek: Fizikai!
Férfitanár: Igazatok van.
TB: Történelmi témaként megbeszéljük a csokoládé történetét,
és így egy egész témát e köré építhetünk.
Férfitanár: És az aztékok csokoládéval főztek –
TB: És érdekes, mert a kakaó nem úgy készül, ahogy gondolják –
egy csomó tejjel –,
és az íze teljesen másmilyen.
Néhány gyereknek ízlik, néhánynak nem.
(Nevetés)
Matematika: egyszerű súly- és hosszúságmérés.
Tanárnő: Sokat fogunk mérni,
mert ki kell mérnünk néhány folyadékot;
mérünk, mint az előző félévben.
JO: Tehát az igazgató úr a táplálkozást az oktatás középpontjába helyezte,
egyszerre táplálva a testet és az elmét.
(Izgatott gyerekkiabálás)
TB: A Charlton Manor állami iskola.
A gyermekek kb. 80 százaléka
szegény környékről való.
A gyermekek nagyon keveset tudtak a vidéki életről,
az élelmiszer-termesztésről.
Idővel
fel tudtunk építeni egy kertet.
(Gyerekkiabálás)
Diákok: Üdvözlünk a Titkos Kertben!
Kehinde: Ez az üvegházunk.
Ez a komposztgyűjtőnk.
Ez a gilisztafarmunk.
(Zene)
Ez a zöldségparcellánk.
És ezek a csirkéink.
Sean: A csirkék kijönnek, és kergetnek bennünket.
Futni kellett az életemért.
TB: Fenn a közösségi kertben
két fóliasátrunk van, így egész évben termeszthetünk.
Sean: Hagymát, brokkolit
és sárgarépát fogok szedni,
mert mindegyik egészséges,
erősebbek leszünk tőlük –
nyilvánvalóan –
és egyszerűen boldog leszek tőlük.
Szóval igen.
(Madárcsiripelés)
TB: 12 ​​vagy 13 évvel ezelőtt
vonakodtak még részt venni egy ilyen tantervben.
Sokan nem értették, mit akarunk,
és mit próbálunk elérni.
Az elhízás nem volt olyan mértékű, mint most.
Úgy tűnik, a gyerekek egészségesebbek.
Jobban tudnak koncentrálni.
Meglepően kevesebb a magatartászavaros eset, mint a múltban.
Elizabeth: Az egyik legnagyszerűbb dolog, amit tettek,
hogy bevezettek bennünket az egészséges ételek világába.
Kehinde: Korábban nagyon válogatós voltam.
Sean: Jobban érzem magam, amikor egészségesebb ételt eszem.
TB: Ha megbukunk emelt szintű matematikából,
az nem rövidíti meg az életünket tíz évvel.
JO: Nem halunk meg fiatalon, ha nincs kész a földrajz házi.
A gyerekek akkor halnak meg fiatalon, ha nem tudják, hogyan táplálkozzanak.
Azt hiszem, Tim és csapata
az egész világon inspirálná az igazgatókat és a szülőket.
Minden tanár képes arra, hogy ugyanolyan nagyszerű legyen, mint ő.
Szeretnénk, ha máshol is követnék a példáját,
de az igazság az, hogy rengeteg teendőnk van még.
TB: Jamie valóban forradalmasította nálunk az iskolai ebédeket,
és ez tényleg óriási hatással volt az összes gyerekre,
sokukra olyan mélyen,
hogy ragaszkodni fognak hozzá életük végéig.
Amikor megváltoztatunk egy életet, már tudjuk, hogy megérte.
A Charlton Manorban
mindannyian köszönjük, Jamie.
Diák: Köszönöm, Jamie.
[Csatlakozzon az élelmiszer-forradalomhoz a JamiesFoodRevolution.org-on]